Oscar Pistorius se sussie glo in hof gevloek | Maroela Media
Aimee Pistorius word getroos deur haar tannie Lois tydens Donderdag se hofverrigtinge. Foto: Siphiwe Sibeko/Reuters/Pool
Mikey Schultz, selferkende moordenaar, het Donderdag ontken dat hy die woorde "f*k jou" met sy mond aan Oscar Pistorius se suster, Aimee, gevorm het.
"Dit het nie gebeur nie. Die Pistorius-familie is almal leuenaars," het Schultz gesê nadat die saak oor middagete verdaag het. "Hulle is weereens die slagoffers. Die Pistoriusse is duidelik 'n spul leuenaars saam met Oscar."
Aimee was in trane nadat die hof vir middagete verdaag het. Haar broer, Carl, het haar getroos. Carl het aan verslaggewers gesê Schultz, 'n voormalige bokser, het die woorde "f*k jou" met sy mond aan Aimee gevorm. Schultz het 'n paar minute voor middagete die hof binnegekom.
Mikey Schultz tydens Donderdag se hofverrigtinge. Foto: Alon Skuy/Times Media Group/Pool
Schultz het buite die hof aan verslaggewers gesê hy het die saak bygewoon om Reeva Steenkamp se familie te ondersteun. "Ek het niemand in die hof gedreig nie. Ek het ingestap en gaan sit, ek weet nie waar die bewerings vandaan kom nie. Hulle kan teruggaan en na die beeldmateriaal gaan kyk."
Op 'n vraag aan Schultz oor hoekom Aimee gehuil het, het hy geantwoord: "Miskien het sy besef haar broer gaan tronk toe." Schultz het die hof saam met Marc Batchelor, 'n voormalige sokkerspeler, en die sakeman Jared Mortimer verlaat. Batchelor en Mortimer was albei glo al in onderonsies met Pistorius betrokke.
Mikey Schultz, selferkende moordenaar, jy is aangesê om die Hof te verlaat, so jy is skuldig en dan lieg jy ook net soos " Die Pistorius-familie"….
Selferekende moordenaar – dit sê baie. Ek sal nie so tipe se "ondersteuning" by die hof wil hê nie. GA!
Wat my ook verbaas is dat die menigtes die doodstraf en erge tronkstraf en weet nie wat nog vir Oscar toewens, maar hierdie SELFERKENDE moordenaar wat los rondloop lig nie eers een van die klomp se wenkbroue nie!
Wat soek hy daar??? en daai gesig kan jy sommer sien hy is daai soort wat dit sal doen.En hy het Oscar se suster as sy target gevat. Regte dam duiker. Hy hoort nie in die hof nie. Hy hoort agter tralies. SELFERKENDE MOORDENAAR en hy loop los rond. WOW !!!!!